Lav et referat af nedenstående tekst:

Tekst:
Der hviler nærmest en forbandelse over AaB, når nordjyderne møder FC København på udebane i Parken. Den seneste sejr ligger hele seks år tilbage. Søndag tabte Kasper Kusk og holdkammeraterne 0-3, og midtbanespilleren har svært ved at forklare, hvorfor AaB har det så svært i Parken. - Det er det gyldne spørgsmål. Vi har ikke fået svar på noget som helst. - Vi kan ikke tage meget med fra søndagens kamp. Vi må hjem og kigge på kampen og se, om der er noget, vi kan bruge, siger Kasper Kusk. Nordjyderne har nu mødt FCK to gange i denne sæson. I første spillerunde blev det til en 2-1 sejr hjemme i Aalborg. - Når vi kommer til København har vi lidt flere problemer. De er kommet lidt bedre i gang siden sidst, men ellers er der ikke den store forskel på FCK's hold, mener Kusk. - Vi fik ikke svar på noget som helst i den her kamp. Vi fandt ikke nogen løsninger til, hvordan vi kan dæmme op for deres spil. - De straffer nogle af vores fejl, og det er forskellen på deres og vores klasse, siger landsholdsspilleren. AaB's seneste sejr i Parken fandt sted den 5. maj 2007.

Referat:
AaB har det meget svært i Parken, hvor holdet ikke har vundet siden 2007. Søndag tabte nordjyderne 0-3.